高有聞

高有聞  ， 字非耳 ， 別號谷虛 ， 山東青州府青州左衛官籍東昌府冠縣人 。 萬曆四十三年乙卯科舉人 ， 四十四年 （ 1616年 ） 丙辰科進士 ， 官鄢陵縣知縣 ， 丁內外艱 ， 服闋 ， 補封丘 ， 升戶部主事 ， 調禮部儀制司 。 崇禎元年 （ 1628年 ） 武舉分房 ， 吏部侍郎某以關節相托 ， 得書立焚之 。 十月 ， 填補吏部稽勳司主事 ， 歷四司 ， 管策庫 。 晉文選司員外郎 ， 署選事 ， 太僕某欲越次升少宰 ， 柱史某違例求補 ， 皆堅持不肯行 。 青州知府任缺 ， 有聞推薦汪喬年 ， 後果爲清節名臣 。 前少宗伯入政府 ， 挾怨中傷 ， 謫湖廣按察司照磨 。 升蕃育署丞 ， 請免除上供鵝鴨萬餘 。 歷行人司正 、 光祿寺丞 ， 代補前官所欠餘米百餘石 。 遷尚寶少卿 ， 出營何文端公 （ 何如寵 ） 葬事 ， 假道歸裏 。 明亡入清 ， 被召入京 ， 順治元年十一月陛見 ， 授大理寺左寺丞 。 尋轉右通政 ， 二年夏以病乞歸 。 十六年春卒 ， 年七十六 。